Žijeme v digitálnej dobe, na to sme si už zvykli. Z éry PC-čiek sa ale posúvame do post PC éry. A na to si ešte len zvykáme.
V roku 2017 má byť podiel desktopov na celkovom trhu online zariadení iba 6 percent, tvrdí prognóza spoločnosti IDC. Smartfóny budú mať jedenásťkrát toľko. Post PC éra je navyše úzko spojená s rozmachom sociálnych sietí. Najnovšie čísla Facebooku hovoria o 23 percentnom raste aktívnych užívateľov a rozmachu mobilnej reklamy.
Náš presales konzultant Richard Sládek kladie klientom zásadnú otázku: "Vaši zákazníci a potenciálni klienti žijú časť svojho dňa, mnohí veľkú, na sociálnych sieťach. Žijete tam aj vy?"
"Žiť on-line" sa firme skutočne môže oplatiť. Zákazník chce mať svojich kamarátov poruke, a rovnako chce aj nakupovať. Počet on-line transakcií realizovaných cez mobil výrazne rastie. Dokladujú to mimo iného aj údaje najväčšej "on-line peňaženky" - PayPal-u. Mobilné platby v jeho prípade medziročne vzrástli o 250 %. Koláč mobilného biznisu teda rýchlo rastie. Kto si chce z neho odhryznúť, mal by sa prispôsobiť.
Mobilita má miesto nielen vo firmách
Možností a prístupov, ako to dosiahnuť, je viacero. Sú už odskúšané v praxi, a tak je možné sa nimi inšpirovať. Výber z tých najužitočnejších a najzaujímavejších už predstavíme už túto stredu na našej konferencii DATALAN IT FORUM 2013.
"Dlhé reči" nečakajte, na konferencii bude totiž každý spíker limitovaný maximálne 7-minútovým časom. Navyše, takmer všetko bude možné vyskúšať si na vlastnej koži, či presnejšie na "vlastnom" zariadení. Vďaka rýchlemu tempu konferencie sa stihneme pozrieť na vyše 25 inšpiratívnych biznis nápadov. Napríklad, ako vyzerá podpis na tablete, monitoring sociálnych sietí, či videokonferencie. Rovnako aj reálna analytika Big Data, o ktorej takmer každý počul, no len málokto ju skutočne zažil.
Témou bude aj mobilné bankovníctvo, virtuálne desktopy, biometrické podpisy, mobilné CRM, ale aj responzívny web. Predstaví vám ho náš špecialista na mobilitu Roman Jaroš. Ako hovorí, zoomovať si stránku na displeji je nielenže zastarané, ale aj nepraktické. Moderný web sa má na každom zariadení zobrazovať tak, aby ho bolo možné pohodlne používať. Práve to je úloha responzívneho dizajnu.
Komerčná sféra však nie je jediná, v ktorej mobilita dokáže posunúť veci vpred. Platí to pre verejný sektor v podobe samosprávy, ale aj pre zdravotníctvo. Tu vám ukážeme, ako môžu byť tablety súčasťou stanovenia diagnózy a kompletnej starostlivosti aj o najmenších pacientov. O tabletoch v zdravotníckej praxi porozpráva MUDr. Peter Krcho z Kliniky neonatológie Detskej fakultnej nemocnice v Košiciach spolu s kolegom Miroslavom Novákom. Presvedčí vás, že informatizácia dokáže priniesť do zdravotníctva úsporu času a peňazí, a zároveň zvýšiť komfort pre pacientov i samotných zdravotníkov.
Čo s rastúcimi dátami?
Rozmach IT technológií so sebou nevyhnutne prináša aj rast dát, ktoré každá spoločnosť produkuje. Nie vždy ich však dokáže využiť. Je to škoda, keďže dnešný zákazník očakáva, že mu bude ponúknutá služba pripravená na mieru.
Pre firmy preto predstavuje biznis analytika doteraz nevyužívaných dát veľkú výzvu. Použiť na to môžu riešenia založené na technológiách Big Data. Tejto téme sa u nás venuje Stanislav Levársky. Ako tvrdí, každá spoločnosť dokáže fungovať iba s využitím tradičných dát, no Big Data môžu znamenať pridanú hodnotu. Prirovnať sa dajú ku komunálnemu odpadu. Ten zvykol historicky končiť na skládke, no postupom času sa zistilo, že pri určitom objeme už má zmysel časť z neho recyklovať. Na konferencii preto prezradíme napríklad aj to, ako prepojiť zákaznícke dáta s údajmi zo sociálnych sietí.
Event-driven marketing už aj u nás
DATALAN IT FORUM 2013 však bude jedinečné nielen inšpiratívnymi témami, ale aj vďaka exkluzívnemu hosťovi z Veľkej Británie, ktorý predstaví unikátny nástroj na až desaťnásobné zvýšenie účinnosti direct marketingových kampaní - Event-driven marketing. Mark Holtom, riaditeľ spoločnosti eventricity, ktorá v oblasti Event-driven marketingu patrí medzi top expertov, sa s hosťami konferencie sa podelí so svojimi vyše 27 ročnými skúsenosťami v približne 60 bankách z celého sveta. Práve DATALAN IT FORUM 2013 je symbolickým uvedením Event-driven marketingu na slovenský trh, keďže sme s eventricity podpísali exkluzívnu spoluprácu.
Ako hovorí Mark Holtom, analýza dát nám ukázala, že na direct marketingové aktivity reaguje od dvoch do päť percent zákazníkov, nech sa firma snaží, ako sa len dá. Vďaka precíznej analýze Big Data, spolu s využitím ďalších nástrojov, dokáže úspešnosť kampane narásť desaťnásobne. Nástroj Event-driven marketing analyzuje všetko - interné databázy, dokumenty, CRM systémy, mobilné dáta, prieskumy, e-maily, konverzácie v call-centre, ale napríklad aj statusy na sociálnych sieťach. Vďaka tomuto enormnému množstvu dát je potom možné odpovedať na tri zásadné otázky: čo, kedy a komu ponúknuť.
Ak vás možnosti nových technológií zaujímajú a chcete sa dozvedieť viac, máte poslednú šancu prihlásiť sa na konferenciu DATALAN IT FORUM 2013. Účasť je bezplatná.
Budeme radi, ak sa necháte inšpirovať. Našou prioritou sú totiž práve moderné technológie a ich prenášanie do praxe. Nie sme teoretici. Chceme, aby sa o moderných technológiách nielen hovorilo, ale aby prinášali výhody konkrétnym firmám a ľuďom. DATALAN IT FORUM je jedným z krokov ako to môžeme dosiahnuť.
|Marek PaščákAutor je člen predstavenstva a obchodný riaditeľ v spoločnosti DATALANMarek absolvoval Fakultu elektrotechniky a informatiky STU, a v tíme DATALAN je už takmer 14 rokov. Od roku 2012 je členom vedenia spoločnosti, zodpovedným za korporátnu obchodnú stratégiu, všetky predajné aktivity firmy, vrátane projektov EÚ. Je veľkým fanúšikom hokeja, má rád poriadny rock a samozrejme, nové IT hračky a technológie. Tie najzaujímavejšie, ktorých využitie v praxi prinesie výrazné výhody nám všetkým, predstaví spolu so svojím tímom odborníkov aj na konferencii DATALAN IT FORUM 2013.|
Článok z rubriky spoločnosti DATALAN - Inovácie a IT trendy .
BANNER300